Tiere se orkes naaswenners in land | News24
Tiere se orkes naaswenners in land
Die Tierkoppe, HTS Daniel Pienaar se boeremusiekorkes is nie net plaaslik bemind nie, maar het die Oos-Kaap eer besorg toe hulle tydens die Nasionale Boere-orkes Kompetisie 'n tweede plek verower het.
Mnr. Willie Boshoff, afrigter, berig dat die orkes voor dié kompetisie ure geoefen het en dat die silwer medaljes nie net 'n welverdiende beloning was nie, maar 'n trotse prestasie. Daar was slegs drie punte verskil tussen die Tierkoppe en die wenners van Grey College – 'n baie ervare orkes, wat bevoorreg is om deur die junior orkes gevoed te word.
DP se orkes ontwikkel nie net sy lede se musikaliteit en selfvertroue nie, maar vermaak graag sy gemeenskap. Skakel gerus mnr. Boshoff indien u hierdie talentvolle Tiere wil hoor speel.